آمریکا خاریجی ایشلر ناظیرلیگینین سؤزچوسو جان کربی سوریه‌نین حلب شهرینده‌کی پروسئسین ساواشین باشا چاتدیغی معناسینی داشیمادیغینی سؤیله‌دی.
کربی اسد اردوسو و رئژیم طرفداری خاریجی تررویستلرین حلب شهرینه نظارتی تامامیله اله کئچیرمه‌سی ایله علاقه‌لی آچیقلاما وئردی.
کربی گونده لیک مطبوعات توپلانیسیندا دئدی کی، حلب‌ده‌کی پروسئس‌لر ساواشین باشا چاتدی معناسینی وئرمز. موخالیف‌لر دؤیوشمه‌یه داوام ائده‌جک، رادیکال قروپ‌لارین سوریه اولان ایلگیسی داوام ائده جک، قاچقینلارین سایی آرتاجاق.
سوریه‌ده هر هانسی بیر دیپلوماتیک حلین الده ائدیلمه دیگینی وورغولایان کربی قئید ائتدی کی، ساواشین باشا چاتاجاغینا  دایر هر هانسی ایشاره گؤرمه‌دیک. اولوسلار آراسی توپلوم دا حلب‌دکی پروسئس‌لری ساواشی سونا چات‌دیرا‌جاق بیر آددیم اولا‌راق دیرلندیرمه‌دی.
